На основу члана 40. Закона о буџетском систему ("Службени гласник Републике Србије", број: 54/09, 73/10, 101/10, 101/11, 93/12, 62/13, 63/13-испр. , 108/13, 142/14, 68/15-др.закон и 103/2015) и члана 15. и 16. став 4. Покрајинске скупштинске одлуке о покрајинској управи (''Службени лист АПВ'', број: 37/14, 54/14- др. одлука и 37/2016), покрајинска секретарка за финансије доноси

**ИЗМЕНЕ И ДОПУНЕ УПУТСТВА**

 **ЗА ПРИПРЕМУ БУЏЕТА АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ**

 **И ПРОЈЕКЦИЈА ЗА 2018. И 2019. ГОДИНУ**

Овим изменама и допунама, у Упутству за припрему буџета Аутономне покрајине Војводине за 2017.годину и пројекција за 2018. и 2019. годину број: Број: 102-400-19/2016-01 од 07. октобра 2016. године, Број: 102-400-19/2016-01/9 од 28. октобра 2016. године, Број 102-400-19/2016-01/10 од 02. новембра 2016. године и 102-400-19/2016-01/11 од 24. новембра 2016. године (у даљем тексту: Упутство), ревидирају се елементи Упуства , и то:

У делу УВОДНА РАЗМАТРАЊА И НАПОМЕНЕ ; УВОДНА РАЗМАТРАЊА став 4. мења се и гласи: ***„Влада Републике Србије утврдила је Предлог Закона о буџету Републике Србије за 2017. годину 1. децембра 2016. године и утврдила циљеве фискалне политике Фискалном стратегијом за наредни трогодишњи период . Упутство за припрему одлуке о буџету локалне власти за 2017. годину и пројекција за 2018. и 2019. годину објављено је на интернет страници Министарства финансија[[1]](#footnote-1)'' а став 8. се брише****.*

У ставу 9. алинеја трећа мења се и гласи:

*''-елементима садржаним у Упутству за припрему буџета Републике Србије за 2017. годину и пројекција за 2018. и 2019. годину који се односе на планиране наменске трансфере буџету Аутономне покрајине Војводине, а који су према информацијама које је Покрајински секретаријат за финансије прибавио до сада путем обављених комуникација са надлежним републичким органима, у поступку припреме буџета Републике Србије за 2017. годину измењени и предложени у следећим износима: 0,8 млрд.дин за изградњу Жежељевог моста у Новом Саду на разделу Министарства грађевинарства, саобраћаја и инфраструктуре и 0,4 млрд. динара за изградњу зграде РТВ и 111 милиона динара за наставак реализације пројекта адаптације, реконструкције и доградње зграде Народног позоришта у Суботици на разделу Министарства културе и информисања“*

У одељку **I ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ БУЏЕТА; СМЕРНИЦЕ ЗА ПЛАНИРАЊЕ ПОЈЕДИНИХ КАТЕГОРИЈА РАСХОДА; РАСХОДИ ЗА ЗАПОСЛЕНЕ (категорија расхода економске класификације 41);** *А) ПЛАНИРАЊЕ МАСЕ СРЕДСТАВА ЗА ПЛАТЕ И ДРУГЕ РАСХОДЕ ЗА ЗАПОСЛЕНЕ,* став 19. до21. мења се и гласи:

*„Сагледавајући примену билансног ограничења за ову категорију расхода, те полазећи од актуелног броја и структуре запослених чије се плате финансирају из буџета Покрајине и у овом моменту постављених елементе за обрачун плата, пројекције Покрајинског секретаријата за финансије су, да дозвољени ниво средстава који је планом могуће поставити чини простор који у укупности не омогућује планирање повећања броја запослених приликом планирања ових средстава. Имајући у виду да је према важећим прописима који уређују радноправни статус запослених у локалној власти, предвиђена обавеза да се кадровски план донесе истовремено са одлуком о буџету,* ***смернице које је у овом моменту са фискално одговорне стране могуће дефинисати су следеће:***

***1. број запослених на неодређено време планирати на бази постојећег, а не систематизованог броја запослених (под термином : ''постојећи'' број запослених подразумева се број запослених који су у актом (решењем) распоређени за обављање послова одређеног радног места на неодређено време код корисника буџетских средстава на дан израде финансијског плана, увећан највише за масу средстава за одговарајућа радна места за која је донет акт о мировању радног односа. Коефицијенти за обрачун плата могу се планирати искључиво на бази утврђених, односно без пројекције и укључивања повећања истих по основу напредовања током 2017. године;***

***2. број запослених на одређено време по свим основама, осим по основу замене привремено одсутног запосленог, планирати на начин, односно у броју и временском ангажовању, којим маса плата за ангажовање запослених по овом основу може бити највише до 3% од масе средстава за плате која се може планирати за запослене на неодређено време из тачке 1. овог става;***

***3. број изабраних лица планирати у складу са смерницама надлежног скупштинског одбора***

***4. број постављених и именованих лица планирати до броја који се пројектује нацртом кадровског плана за 2017. годину;***

***5. масу плата за установе културе и установе социјалне заштите не треба увећавати по основу наведене могућности њиховог раста, јер ће доношење такве одлуке зависити од усклађености билансиране масе са ограничењима постављеним Упутством за припрему буџета локалне власти;***

*Дакле, масу средстава у финансијском плану корисника потребно је билансирати* ***стриктном применом смерница из тачака 1. до 5. наведених у претходном ставу.***

***У случајевима потребе за одступањем од наведених смерница****, директни буџетски корисник уз предлог финансијског плана за 2017. годину, доставља Покрајинском секретаријату за финансије* ***посебан захтев којим је осим броја, структуре и билансне масе за расходе за запослене, потребно доставити и аргументацију потребе за планирањем веће масе средстава******од износа који је одредив применом напред наведених смерница.******Поднети захтеви разматраће се у процесу, односно активностима које је неопходно спровести, а до потпуног усклађивања нацрта финансијског плана за 2017. годину и нацрта кадровског плана за 2017. годину. Дакле, смернице које се овим Упутством дају темеље се на начелним финансијским пројекцијама могућности планирања средстава за плате, а на бази стања броја и структуре запослених којима располаже Покрајински секретаријат за финансије, у условима у којима процес израде кадровских планова није ни започет. У том смислу, смернице, а пре свега из тачке 1. и 2. ревидираће се у поступку координације кадровских и финансијских планова корисника. Истовремено напомињемо, да ће се у поступку одлучивања о захтевима за планирање средстава за запослене преко износа утврђеног на бази смерница из тачке 1. до 5. , повећање средстава за плате обезбеђивати искључиво из утврђеног укупног оквира средстава за корисника по овом Упутству. Дакле, у случају да се предлогом финансијског плана утврди распоред за друге намене у износу утврђеног лимита, те да је након усклађивања кадровског и финансијског плана неопходно обезбедити већи износ средстава за плате, исти ће бити могуће обезбедити једино смањењем других планираних расхода и издатака у корист расхода за запослене. ''***

*У делу* ***''ДОНАЦИЈЕ, ДОТАЦИЈЕ И ТРАНСФЕРИ*** *(група расхода економске класификације 46) , ставу 2. реч: ''утврђен'' мења се и гласи: ''обелодањен'', а реч ''усвојен'' мења се и гласи: ''обелодањен''.*

***Одељак III ПРОЈЕКЦИЈА ПРИХОДА, ПРИМАЊА И ПРЕНЕТИХ СРЕДСТАВА БУЏЕТА АПВ ЗА 2017. ГОДИНУ мења се и гласи:***

***„***

|  |  |  |  |
| --- | --- | --- | --- |
| ***РЕД.БР.*** | ***ВРСТА ПРИХОДА/ПРИМАЊА*** | ***ИЗНОС*** | ***ИЗВОР ФИНАНСИРАЊА*** |
| ***1*** | ***2*** | ***3*** | ***4*** |
| ***1.*** | ***УСТУПЉЕНИ ПОРЕСКИ ПРИХОДИ***  | ***11.716.000.000,00***  | ***01 00*** |
| *1.1.* | *Порез на зараде* | *5.200.000.000,00*  | *01 00* |
| *1.2.* | *Порез на добит*  | *6.500.000.000,00*  | *01 00* |
| *1.3.* | *Накнада за коришћење рибарских подручја*  | *16.000.000,00* | *01 00* |
| ***2.***  | ***НЕПОРЕСКИ И ДРУГИ ПРИХОДИ***  | ***674.000.000,00*** | ***01 00***  |
| ***I***  | ***ПРИХОДИ ИЗ БУЏЕТА (1+2)***  | ***12.390.000.000,00*** | ***01 00***  |
| ***3.1.*** | *Приходи од накнада у области пољопривреде (водопривредне накнаде, накнаде у области шумарства, ловства и издавања пољопривредног земљишта)*  | *5.908.000.000,00* | *01 02* |
| ***3.2.***  | *Вишак прихода над расходима Републичке агенције за телекомуникације*  |  *50.000.000,00* | *01 02* |
| ***II***  | ***ПРИХОДИ ИЗ БУЏЕТА - Приходи из буџета –накнаде и други приходи по посебним законима******(3.1 +3.2)***  | ***5.958.000.000,00*** | ***01 02*** |
|  ***III*** | ***ПРИХОДИ ИЗ БУЏЕТА-*** *камате и други приходи по основу наплаћених потраживања Фонда за развој Аутономне покрајине Војводине и других потраживања по датим кредитима* | ***15.000.000,00*** | ***01 12*** |
| ***IV*** | ***Трансфери од других нивоа власти*** *– наменски и ненаменски трансфери из републичког буџета јединицама локалне самоуправе* | ***7.705.553.738***  | ***07 08*** |
| ***V*** | ***Трансфери од других нивоа власти*** *– наменски капитални трансфери из буџета Републике Србије*  | ***1.311.000.000,00*** | ***07 09*** |
| ***VI*** | ***ПРИМАЊА ОД ДОМАЋИХ ЗАДУЖИВАЊА***  | ***2.400.000.000,00*** | ***10 00*** |
| ***VII*** | ***Примања од отплате датих кредита и продаје финансијске имовине****-примања од наплаћених потраживања Фонда за развој Аутономне покрајине Војводине и других потраживања, а по основу отплате главнице дуга по датим кредитима*  | ***161.000.000,00*** | ***12 05*** |
| ***VIII*** | ***Нераспоређени вишак прихода из ранијих година*** *(процењени износ оставрења прихода у 2016. години који ће бити пренет у 2017. годину, а за који буџетски корисници неће преузети обавезе)*  | ***400.000.000,00*** | ***13 00*** |
| ***IX***  | ***Нераспоређени вишак прихода из ранијих година****- накнаде и други приходи остварени по посебним законима (процена преноса)*  | ***1.534.478.350,74*** | ***13 02***  |
|  | ***УКУПНО I до IX*** | ***31.875.032.088,74***  |  |

*Важне напомене:*

1. *процена прихода и примања буџета АПВ за 2017. годину биће ревидирана са, у међувремену измењеним пројекцијама, а на бази Фискалне стратегије за средњорочни период 2017-2019, као и са изворима финансирања који буду утврђени за буџет Војводине, републичким буџетом за 2017. годину, а након обелодањивања;*
2. *прооцена уступљених прихода буџета АП Војводине за 2017. годину извршена је бази садашње стопе припадности буџету АП Војводине прихода од пореза на зараде и пореза на добит оставрених на територији АП Војводине, утврђених Законом о буџету Републике Србије за 2016. годину;*
3. *пројекција непореских прихода и других прихода и примања извршена је на бази остварења у првих девет месеци ове године;*
4. *трансфери из републичког буџета за капиталне пројекте на територији АП Војводине и ненаменски трансфери за ЈЛС на територији АП Војводине пројектовани су у износима наведеним Упутством за припрему буџета Републике Србије за 2017. годину и пројекција за 2018. и 2019. годину и информацијама добијеним путем електронске поште од ресорних републичких органа у поступку припреме буџета Републике Србије за 2017. годину;*
5. *Приходи од накнада утврђених посебним законима и процена преноса средстава остварених од ових накнада планира се у износу пројектованом од покрајинских органа у чијем је делокругу праћење области у којима се исте остварују, те исти могу бити ревидирани у поступку припреме финансијског плана по овом упутству;*

 *6. Приходи и примања по основу наплате дуговања по раније одобреним кредитима, планирани су*

 *према процени Развојног фонда АП Војводине, коме су поверени послови праћења и наплате*

 *потраживања по кредитима;*

 *7. ова процена не садржи:*

*- трансферна средства за поверене послове, трансферна средства за плате запослених у установама образовања на територији АП Војводине, донаторска средстава и приходе по основу употребе јавних средстава, односно сопствене приходе , а које процењују корисници који планирају да их остваре на основу закона*

* *пројекцију средстава, за која директни буџетски корисници процене пренос у наредну*

 *буџетску годину, а која ће извесно остати неутрошена у 2016. години по основу преузетих обавеза чија динамика плаћања се очекује у 2017. години.“*

У одељку IV ОБИМ-ОКВИР СРЕДСТАВА КОЈИ МОЖЕ ДА САДРЖИ ПРЕДЛОГ ФИНАНСИЈСКОГ ПЛАНА ДИРЕКТНОГ КОРИСНИКА БУЏЕТА АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ, СА ПРОЈЕКЦИЈАМА ЗА 2018. И 2019. ГОДИНУ Табела 1а. мења се и гласи:

„Табела 1а. Обим средстава који може да садржи предлог финансијског плана директног корисника средстава буџета Аутономне Покрајине Војводине за 2017. годину са пројекцијом за 2018. и 2019. годину из извора финансирања:

*-у динарима-*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Раздео** | **НАЗИВ ДИРЕКТНОГ БУЏЕТСКОГ КОРИСНИКА** | **Извор фин.****01 02** |  | **Извор фин.****01 12** | **Извор фин.****07 08** | **Извор фин.****07 09** | **Извор фин.****10 00** | **Извор фин.****12 05** | **Извор фин.****13 00** | **Извор фин.****13 02** |
| 5. | Покрајински секретаријат за пољопривреду, водопривреду и шумарство |  **5.908.000.000,00** |  |  |  |  |  |  |  | **1.531.855.085,74** |
| 8. | Покрајински секретаријат за финансије  |  |  |  | **7.705.553.738,00** |  | **2.400.000.000,00** |  | **400.000.000,00** |  |
| 11. | Покрајински секретаријат за урбанизам и заштиту животне средине  |  |  |  |  |  |  |  |  | **2.623.265,00** |
| 15. | Покрајински секретаријат за привреду и туризам  | **50.000.000,00** |  |  |  |  |  |  |  |  |
| 24.  | Управа за капитална улагања Аутономне покрајине Војводине  |  |  |  |  | **1.311.000.000,00** |  | **161.000.000,00** | **0,00** |  |
|  | **УКУПНО:** | **5.958.000.000,00** |  |  | **7.705.553.738,00** | **1.311.000.000,00** | **2.400.000.000,00** | **161.000.000,00** | **400.000.000,00** | **1.534.478.350,74** |

„

У одељку VI ПОСТУПАК, САДРЖИНА И ДИНАМИКА ПРИПРЕМЕ

 ФИНАНСИЈСКИХ ПЛАНОВА ДИРЕКТНИХ КОРИСНИКА БУЏЕТСКИХ СРЕДСТАВА АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ; А) ПОСТУПАК И ДИНАМИКА ПРИПРЕМЕ додаје се нови, трећи став, који гласи:

*„Изузетно од рока наведеног у ставу 2. Предлог скупштинског буџета за 2017. годину, Покрајинском секретаријату за финансије доставља се на начин и у поступку који је прописан за утврђивање скупштинског буџета Покрајинском скупштинском одлуком о Скупштини Аутономне покрајине Војводине (''Сл.лист АП војводине'', бр. 28/2014), уз вођење рачуна о разумним роковима опредељеним крајњим роковима прописаним буџетским календаром за усвајање буџета те Пословником о раду Скупштине АП Војводине којим је уређен рад Скупштине, пре свега у делу који уређује припрему седница и с тим у вези рокове за достављања аката на разматрање и усвајање.“*

**У одељку VII НАЧИН ИСКАЗИВАЊА РОДНЕ АНАЛИЗЕ БУЏЕТА[[2]](#footnote-2) последњи став мења се и гласи:**

„Осим наведеног, у овом делу потребно је **навести** и програме, програмске активности/пројекте ко и у 2017. години нису родно буџетирани (односно нису у Плану РОБ-а), а за које су **индикатори који се односе на лица родно разврстани , у виду следећег прегледа**

|  |  |  |
| --- | --- | --- |
| **ПРОГРАМ/ПРОГРАМСКА АКТИВНОСТ/****ПРОЈЕКАТ** | **НАЗИВ РОДНО РАЗВРСТАНОГ ИНДИКАТОРА** | **РОДНА АНАЛИЗА**Изабрати (уписати) једну од следећих опција:1. постоји спроведена анализа (навести опис) 2. не постоји родна анализа-навести податке који ће се прикупљати ради основе за креирање родно осетљиве политике  |

односно,

за које **индикатори који се односе на лица нису родно разврстани у виду следећег прегеледа**

|  |  |  |
| --- | --- | --- |
| **ПРОГРАМ/ПРОГРАМСКА АКТИВНОСТ/****ПРОЈЕКАТ** | **НАЗИВ ИНДИКАТОРА КОЈИ НИЈЕ РОДНО РАЗВРСТАН** | Навести разлог немогућности или нецелисходности разврставања и планиране активности и динамику успостављања анализа које ће омогућити ово разврставање у циљу дефинисања РОБ-а до законом утврђеног рока -2020. године |

**ПОСЛЕ ДЕЛА: „ИНФОРМАЦИЈЕ О ДОСТАВЉАЊУ“** додаје се део: ''ТРАНСФЕРИ ИЗ БУЏЕТА РЕПУБЛИКЕ СРБИЈЕ'' који гласи:

„Преглед планираних трансфера за 2017. Годину, који се из буџета Републике Србије преносе буџету Аутономне покрајине Војводине'', након обелодањивања Предлога Закона о буџету републике Србије за 2017. Годину, одмах ће бити објављен на интернет страници Покрајинског секретаријата за финансије.

Осим наменских капиталних трансфера, за које је овим Упутством утврђен распоред, директни буџетски корисници у обавези су, да у складу са одговарајућим делокругом рада укључе трансферна срдства у предвиђеним износима у предлог свог финансијског плана (на пример за поверене послове и др.).

Упутство објавити на интернет страници Покрајинског секретаријата за финансије.

Број: 102-400-19/2016-01/12

Нови Сад, 01. децембар 2016. године

|  |
| --- |
|  **ПОКРАЈИНСКА СЕКРЕТАРКА**  |
|  **Смиљка Јовановић**  |

1. www.mfin.gov.rs [↑](#footnote-ref-1)
2. Приручник „Ка родно одговорном програмском буџету“ – Покрајински секретаријат за привреду, запошљавање и равноправност полова (из 2015. године) [↑](#footnote-ref-2)